**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL** **PAGALBOS PINIGŲ ASMENIMS (ŠEIMOMS), KURIE GLOBOJA (RŪPINASI) IR PRIŽIŪRI BE TĖVŲ GLOBOS LIKUSIUS VAIKUS, SKYRIMO IR PANAUDOJIMO LAZDIJŲ RAJONO SAVIVALDYBĖJE TVARKOS APRAŠO PATVIRTINIMO**

2020 m. birželio 15 d. Nr. 34-428

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu,  Lietuvos Respublikos socialinių paslaugų įstatymo 9 straipsniu, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už  socialines paslaugas tvarkos aprašo patvirtinimo“, 23, 27, 28 punktais, Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, 53 punktu ir atsižvelgdama į Lietuvos Respublikos socialinės apsaugos ir darbo ministerijos 2020 m. kovo 16 d. raštą Nr. (19.6 E-33) SD-1421 „Dėl pagalbos pinigų mokėjimo“, Lazdijų rajono savivaldybės taryba  n u s p r e n d ž i a:

1. Patvirtinti Pagalbos pinigų asmenims (šeimoms), kurie globoja (rūpinasi) be tėvų globos likusius vaikus, skyrimo ir panaudojimo Lazdijų rajono savivaldybėje tvarkos aprašą (pridedama).

2. Pripažinti netekusiu galios Lazdijų rajono savivaldybės tarybos 2018 m. kovo 23 d. sprendimą Nr. 5TS-1244 „Dėl Pagalbos pinigų asmenims (šeimoms), kurie globoja (rūpinasi) ir prižiūri be tėvų globos likusius vaikus, skyrimo ir panaudojimo Lazdijų rajono savivaldybėje tvarkos aprašo patvirtinimo“ su visais pakeitimais ir papildymais.

Savivaldybės merė Ausma Miškinienė

Gintarė Stučkienė, tel. (8 318) 51 386

PATVIRTINTA

Lazdijų rajono savivaldybės tarybos

2020 m. birželio d.

sprendimu Nr. 5TS-

**PAGALBOS PINIGŲ ASMENIMS (ŠEIMOMS), KURIE GLOBOJA (RŪPINASI) BE TĖVŲ GLOBOS LIKUSIUS VAIKUS, SKYRIMO IR PANAUDOJIMO LAZDIJŲ RAJONO SAVIVALDYBĖJE TVARKOS APRAŠAS**

**I SKYRIUS  
BENDROSIOS NUOSTATOS**

1. Pagalbos pinigų asmenims (šeimoms), kurie globoja (rūpinasi) be tėvų globos likusius vaikus, skyrimo ir panaudojimo Lazdijų rajono savivaldybėje tvarkos aprašas (toliau – Tvarkos aprašas) nustato vaikus globojančiai šeimai (asmeniui) ir budintiems globotojams per globos centrą (toliau – globėjas (rūpintojas)) pagalbos pinigų skyrimo ir mokėjimo, jų naudojimo kontrolės ir mokėjimo nutraukimo tvarką.

2. Tvarkos Apraše vartojamos sąvokos atitinka Lietuvos Respublikos civiliniame kodekse ir Lietuvos Respublikos socialinių paslaugų įstatyme apibrėžtas sąvokas.

**II SKYRIUS**

**PAGALBOS PINIGŲ SKYRIMAS**

3. Pagalbos pinigai skiriami ir mokami globėjui (rūpintojui), kurio globojamiems vaikams laikinoji globa (rūpyba) nustatyta Lazdijų rajono savivaldybės (toliau – Savivaldybė) administracijos direktoriaus įsakymu, o nuolatinė globa – teismo sprendimu (nutartimi) Alytaus apskrities Vaiko teisių apsaugos skyriaus Lazdijų rajone teikimu, išskyrus, kai vaiko laikinoji globa (rūpyba) nustatyta tėvų prašymu dėl jų laikino išvykimo iš Lietuvos Respublikos.

4. Globėjui (rūpintojui) už vaikų priežiūrą ar globą (rūpybą) skiriamų pagalbos pinigų suma diferencijuojama atsižvelgiant į vaikus globojančioje šeimoje globojamų (rūpinamų) ar prižiūrimų vaikų skaičių ir amžių. Pagalbos pinigų suma už vaiką iki 18 metų ir vyresnį, jeigu jis mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau, iki jam sukaks 21 metai):

4.1. už vieną vaiką – 3 bazinių socialinių išmokų (toliau – BSI) dydžio per mėnesį;

4.2. už du vaikus – 5 BSI dydžio per mėnesį;

4.3. už tris ir daugiau vaikų – 8 BSI dydžio per mėnesį.

Už kiekvieną prižiūrimą ar globojamą (rūpinamą) vaiką iki 3 metų pagalbos pinigų suma papildomai didinama 1 BSI dydžiu.

6. Sprendimą dėl pagalbos pinigų skyrimo priima Savivaldybės administracijos direktorius arba jo įgaliotas asmuo.

7. Pagalbos pinigai globėjui (rūpintojui) skiriami pateikus atitinkamos formos prašymą (Tvarkos aprašo priedas).

8. Dėl pagalbos pinigų skyrimo globėjas (rūpintojas), budintis globotojas per globos centrą, kreipiasi į Savivaldybės administracijos Socialinės paramos ir sveikatos skyriaus (toliau – Skyrius) socialinio darbo organizatorių seniūnijoje ir pateikia šiuos dokumentus:

8.1. asmens tapatybę patvirtinantį dokumentą;

8.2. dokumentus, patvirtinančius laikinosios ar nuolatinės globos (rūpybos) nustatymą ir asmens paskyrimą globėju (rūpintoju);

8.3. su Globos centru sudarytą tarpusavio bendradarbiavimo ir paslaugų teikimo sutartį;

8.4. kitus pagalbos pinigams skirti reikalingus dokumentus.

9. Globėjas (rūpintojas) turi teisę atsisakyti paskirtų pagalbos pinigų pateikęs Savivaldybės administracijai prašymą dėl pagalbos pinigų mokėjimo nutraukimo.

10. Globėjas (rūpintojas) apie pasikeitusias faktines aplinkybes, turinčias įtakos pagalbos pinigų mokėjimui, Savivaldybės administracijai privalo pranešti per 1 mėnesį nuo šių aplinkybių atsiradimo dienos.

**III SKYRIUS**

**PAGALBOS PINIGŲ NAUDOJIMAS**

11. Pagalbos pinigai yra skiriami naudoti kuo geresniam globotinio (rūpintinio) poreikių ir interesų patenkinimui.

12. Pagalbos pinigais gali būti apmokamos išlaidos, susijusios su globotinio (rūpintinio) poreikiais, ir skirtos:

12.1. neformaliam ugdymui (socialinių įgūdžių, gebėjimų ugdymui, saviraiškos skatinimui, fiziniam lavinimui, įvairiems būreliams, kursams, seminarams ir kt.);

12.2. laisvalaikiui ir poilsiui organizuoti, stovykloms;

12.3. sveikatos priežiūrai;

12.4. prekėms ir kitoms paslaugoms (higienos, slaugos, techninės pagalbos, maitinimui,  patalynei ir aprangai, globotinio transportavimui ir kt.);

12.5. kitais su globotinio poreikiais susijusiais atvejais.

13. Už tinkamą pagalbos pinigų panaudojimą yra atsakingas globėjas (rūpintojas).

**IV SKYRIUS**

**PAGALBOS PINIGŲ MOKĖJIMO TVARKA**

14. Pagalbos pinigai mokami iš Savivaldybės biudžeto lėšų.

15. Pagalbos pinigai skiriami ne daugiau kaip už 3 praėjusius mėnesius nuo prašymo ir visų dokumentų pateikimo dienos.

16. Pagalbos pinigai pervedami globėjui (rūpintojui) į asmeninę sąskaitą banke, į kurią pervedamos globos (rūpybos) išmokos kiekvieną mėnesį iki 25 dienos.

17. Pagalbos pinigų mokėjimo dydis už ne visą mėnesį teikiamą globą yra nustatomas proporcingai teikiamos globos trukmei.

18. Pagalbos pinigai mokami už praėjusį mėnesį.

**V SKYRIUS**

**PAGALBOS PINIGŲ NAUDOJIMO KONTROLĖ**

19. Už pagalbos pinigų panaudojimą pagal paskirtį globėjus (rūpintojus) prižiūri ir kontroliuoja Skyrius, o budinčius globotojus – Lazdijų rajono savivaldybės socialinės globos centro „Židinys“, paskirto vykdyti Globos centro funkcijas (toliau – Globos centras), atestuoti darbuotojai (toliau – atestuoti darbuotojai).

20. Gavus informacijos ar kilus abejonėms, kad pagalbos pinigai naudojami ne pagal paskirtį, atestuoti darbuotojai aplanko globėją ir surašo globojamo (rūpinamo) vaiko aplankymo aktą.

21. Atestuoti darbuotojai, nustatę, kad pagalbos pinigai yra naudojami ne pagal paskirtį ir yra neužtikrinama vaiko gerovė, nedelsdamas globojamo (rūpinamo) vaiko aplankymo aktą su patikrinimo išvadomis teikia Savivaldybės administracijai.

22. Atestuoti darbuotojai turi teisę, atsitiktinės atrankos būdu pasirinkęs globėjo šeimą, aplankyti ją ir vietoje patikrinti, ar pagalbos pinigai yra naudojami pagal paskirtį ir ar yra užtikrinama globotinio gerovė.

**VI SKYRIUS**

**PAGALBOS PINIGŲ MOKĖJIMO NUTRAUKIMAS**

23. Pagalbos pinigų mokėjimas nutraukiamas:

23.1. nustačius, kad pagalbos pinigai naudojami ne pagal paskirtį ir neužtikrinama globotinio gerovė – gavus iš atestuoto darbuotojo globojamo (rūpinamo) vaiko aplankymo aktą su patikrinimo išvadomis;

23.2. įvaikinus globotinį;

23.3. apgyvendinus globotinį socialinės globos įstaigoje;

23.4. panaikinus globą (rūpybą);

23.5. globėjui (rūpintojui) atsisakius pagalbos pinigų;

23.6. globėjui (rūpintojui) atsisakius sudaryti galimybes vykdyti pagalbos pinigų kontrolę;

23.7. mirus globotiniui (rūpintiniui) ar globėjui (rūpintojui).

24. Pagalbos pinigų mokėjimas nutraukiamas Savivaldybės administracijos direktoriaus arba jo įgalioto asmens sprendimu.

**VII SKYRIUS**

**BAIGIAMOSIOS NUOSTATOS**

25. Permokėti pagalbos pinigai, globėjui (rūpintojui) nesutikus jų grąžinti, išieškomi Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagalbos pinigų asmenims (šeimoms), kurie globoja (rūpinasi) ir prižiūri be tėvų globos likusius vaikus, skyrimo ir panaudojimo Lazdijų rajono savivaldybėje tvarkos aprašo

priedas

*Dokumento gavimo registracijos žyma*

**(Prašymo formos pavyzdys)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ASMENS, KURIS KREIPIASI DĖL PAGALBOS PINIGŲ | | | | | | | | | | | | | | | | | | | | | | | | | | |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas | |  |  |  |  |  |  |  |  |  |  |  |  | | |  |
|  |  | | | | | | | | | | | | | |  | |
| Deklaruotos gyvenamosios vietos adresas | | | | | | | | | | | | | | Deklaravimo data² | | |
|  | | | | | | | | | | | | | | Telefono Nr. | | |
|  |  |  |  |  |  |  |  |  |  |  |  |  |  |  |  |  |

|  |  |
| --- | --- |
| Faktinės gyvenamosios vietos adresas³ | Įrašymo į apskaitą data² |
|  | Telefono Nr. |

*² Duomenys gaunami iš valstybės ir žinybinių registrų bei valstybės informacinių sistemų*

³*Nurodomas tik tuo atveju, jeigu asmuo nėra deklaravęs gyvenamosios vietos arba jo faktinė gyvenamoji vieta nesutampa su deklaruota gyvenamąja vieta*

Lazdijų rajono savivaldybės administracijai

**PRAŠYMAS PAGALBOS PINIGAMS GAUTI**

20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau skirti pagalbos pinigus už globojamą vaiką nuo 20\_\_\_ m. \_\_\_\_\_\_\_\_\_\_\_\_\_\_ d.

**1.   Duomenys apie globojamą (rūpinamą), prižiūrimą vaiką** (pabraukti)**:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas | |  |  |  |  |  |  |  |  |  |  |  |  | | |  |
|  |  | | | | | | | | | | | | | |  | |
| Deklaruotos gyvenamosios vietos adresas | | | | | | | | | | | | | | Deklaravimo data² | | |
|  | | | | | | | | | | | | | |  | | |
|  |  |  |  |  |  |  |  |  |  |  |  |  |  |  |  |  |

|  |  |
| --- | --- |
| Faktinės gyvenamosios vietos adresas³ | Įrašymo į apskaitą data² |
|  |  |

|  |  |
| --- | --- |
| Mokymosi įstaiga, klasė |  |

**2. Papildoma informacija**

|  |  |
| --- | --- |
| 2.1. Ar dėl pagalbos pinigų kreipiatės pirmą kartą? |   Taip         Ne |

**3. Pagalbos pinigus prašau***(pažymėti pasirinktą būdą* 🗵*)*:

⬜ 3.1. PERVESTI Į SĄSKAITĄ:

 globėjo (rūpintojo) sąskaitą  Globos centro sąskaitą

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  banke | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (banko pavadinimas)  Sąskaitos numeris (20 simbolių):   |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  |  |  |  |  |  |  |  | | |
| ⬜ 3.2. IŠMOKĖTI KITOJE MOKĖJIMO AR KREDITO ĮSTAIGOJE (bet kuriame AB „Lietuvos paštas“ skyriuje ar kt.)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (mokėjimo ar kredito įstaigos pavadinimas) | |  |
|  |  | |
|  |  |  |

**4.** **TVIRTINU**, kad pateikta informacija yra teisinga.

**5. ĮSIPAREIGOJU** ne vėliau kaip per mėnesį pranešti apie aplinkybes, turinčias įtakos pagalbos pinigams mokėti:

**6. ŽINAU IR SUTINKU:**

6.1. Kad pagalbos pinigų mokėjimo tikslais:

- apie mane ir bendrai gyvenančius asmenis bus renkama iš kitų institucijų informacija, reikalinga pagalbos pinigams skirti;

- duomenys apie man (bendrai gyvenantiems asmenims) skirtus pagalbos pinigus bus teikiami kitoms institucijoms.

6.2. Kad nuslėpęs ar pateikęs neteisingus duomenis, reikalingus pagalbos pinigams teikti, ir permokos atveju turėsiu grąžinti savivaldybei neteisėtai gautas išmokų sumas arba jos bus išieškotos įstatymų nustatyta tvarka.

6.3. Sutinku, kad bus vykdomas pagalbos pinigų panaudojimo patikrinimas, atliekant buities tyrimą (apsilankant šeimoje, mokykloje, apklausiant globotinį, esant poreikiui, šeimos ir bendruomenių narius, kaimynus, institucijų atstovus).

**7. PATEIKIU (pažymėti ⮽):**

7.1. 🗆 Asmens tapatybę patvirtinantį dokumentą: pasą, asmens tapatybės kortelę *(pabraukti*).

7.2. 🗆 Globos (rūpybos) nustatymą ir asmens paskyrimą globėju (rūpintoju) patvirtinančio dokumento kopiją, \_\_ lapų.

7.3. 🗆 su Globos centru sudarytą tarpusavio bendradarbiavimo ir paslaugų teikimo sutartį

**8. INFORMACIJĄ APIE PRIIMTUS SPRENDIMUS DĖL PAGALBOS PINIGŲ SKYRIMO IR MOKĖJIMO PRAŠAU TEIKTI** *(nurodyti vieną iš būdų)*:

 paštu, adresas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 elektroniniu paštu, el. p. adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 telefonu, tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9. PATVIRTINU, KAD INFORMACINĮ LAPELĮ GAVAU:** \_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareiškėjo parašas)

**10. ĮSIPAREIGOJU NEDELSIANT INFORMUOTI SOCIALINĖS PARAMOS SKYRIŲ APIE PASIKEITUSIAS FAKTINES APLINKYBES.**

Pareiškėjas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_                                                                                                      (parašas)                                (vardas ir pavardė)

Informacinis lapelis, kuris įteikiamas įregistravus

prašymą  pagalbos pinigams  gauti

**INFORMACINIS LAPELIS**

Pagalbos pinigai skiriami ir mokami Lazdijų rajono savivaldybės tarybos nustatyta tvarka iš savivaldybės biudžeto lėšų.

Pagalbos pinigai mokami siekiant padėti tėvų globos netekusius vaikus globojančioms, prižiūrinčios šeimoms ar asmenims. Pagalbos pinigai skiriami tik nustatyta tvarka pateikus nustatytos formos prašymą. Pagalbos pinigai mokami už kiekvieną globojamą, prižiūrimą vaiką iki 18 metų.

Pagalbos pinigai išmokami iki einamojo mėnesio 25 d. už praėjusį mėnesį. Pinigai pervedami į globėjo (rūpintojo) pateiktą sąskaitą arba į Lazdijų rajono savivaldybės socialinės globos centro „Židinys“, paskirto vykdyti Globos centro funkcijas, sąskaitą.

Pagalbos pinigų panaudojimo kontrolę vykdo Lazdijų rajono savivaldybės socialinės globos centro „Židinys“, paskirto vykdyti Globos centro funkcijas, atestuoti darbuotojai, neįspėję apie apsilankymą iš anksto ir pateikę darbuotojo pažymėjimą.

Pagalbos pinigų mokėjimas nutraukiamas šiais atvejais: nustačius, kad pagalbos pinigai naudojami ne pagal paskirtį ir neužtikrinama globotinio gerovė; įvaikinus globotinį; apgyvendinus globotinį socialinės globos įstaigoje; globėjui (rūpintojui) deklaravus savo gyvenamąją vietą kitoje valstybėje; panaikinus globą (rūpybą); globėjui (rūpintojui) atsisakius pagalbos pinigų; globėjui (rūpintojui) atsisakius sudaryti galimybes vykdyti pagalbos pinigų kontrolę; mirus globotiniui (rūpintiniui) ar globėjui (rūpintojui). Pagalbos pinigų mokėjimas sustabdomas nuo šių aplinkybių nustatymo dienos. Atlikus detalų tyrimą ir nustačius, kad pagalbos pinigai naudojami ne pagal paskirtį, jų mokėjimas nutraukiamas Savivaldybės administracijos direktoriaus ar jo įgalioto asmens sprendimu, nuo pagalbos pinigų mokėjimo sustabdymo dienos. Nustačius, jog išmoka gauta neteisėtai, privaloma ją grąžinti arba ji bus išskaičiuojama teisės aktų nustatyta tvarka.

Lazdijų rajono savivaldybės administracijos sprendimas gali būti skundžiamas Administracinių bylų teisenos įstatymo nustatyta tvarka.

**APLINKYBĖS, APIE KURIAS BŪTINA PRANEŠTI Per mėnesį nuo jų atsiradimo dienos**

Būtina pranešti:

- apie gyvenamosios vietos, asmens duomenų pasikeitimą ar išvykimą nuolat gyventi į kitą valstybę;

- apie kitoje valstybėje ar savivaldybėje paskirtus pagalbos pinigus;

- apie kitus pasikeitimus, turinčius įtakos pagalbos pinigų mokėjimui mokėti (vaikui baigus ar nutraukus mokslus, susituokus, pakeitus deklaruotą gyvenamąją vietą, mirus).

\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PAGALBOS PINIGŲ ASMENIMS (ŠEIMOMS), KURIE GLOBOJA (RŪPINASI) IR PRIŽIŪRI BE TĖVŲ GLOBOS LIKUSIUS VAIKUS, SKYRIMO IR PANAUDOJIMO LAZDIJŲ RAJONO SAVIVALDYBĖJE TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2020 m. birželio 8 d.

Lazdijų rajono savivaldybės tarybos sprendimo „Dėl pagalbos pinigų asmenims (šeimoms), kurie globoja (rūpinasi) ir prižiūri be tėvų globos likusius vaikus, skyrimo ir panaudojimo Lazdijų rajono savivaldybėje tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 38 punktu,  Lietuvos Respublikos socialinių paslaugų įstatymo 9 straipsniu, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už  socialines paslaugas tvarkos aprašo patvirtinimo“, 23, 27, 28 punktais, Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, 53 punktu.

Šio sprendimo tikslas patvirtinti naują Pagalbos pinigų asmenims (šeimoms), kurie globoja (rūpinasi) ir prižiūri be tėvų globos likusius vaikus, skyrimo ir panaudojimo Lazdijų rajono savivaldybėje tvarkos aprašą (toliau – Aprašas). Šiuo Aprašu siekiama užtikrinti, kad pagalbos pinigus gautų globėjai (rūpintojai), kurių globojamiems vaikams laikinoji globa (rūpyba) nustatyta Lazdijų rajono savivaldybės administracijos direktoriaus įsakymu, o nuolatinė globa teismo sprendimu (nutartimi) Alytaus apskrities Vaiko teisių apsaugos skyriaus Lazdijų rajone teikimu.

Šiuo Aprašu panaikinamas pagalbos pinigų mokėjimas asmenims (šeimoms) po 13,47 Eur per parą už kiekvieną prižiūrimą vaiką, paėmus vaiką iš jo atstovų pagal įstatymą, laikino vaiko paėmimo iš nesaugios aplinkos laikotarpiu iki vaiko grąžinimo jo atstovams pagal įstatymą arba laikinosios globos (rūpybos) nustatymu, atsižvelgiant į 2020 m. sausio 1 d. Lietuvos Respublikos išmokų vaikams įstatymo 121 straipsnį, kuriuo patvirtinta nauja Vaiko laikinosios priežiūros išmoka, kuri yra analogiška naikinamai išmokai, t. y. už kiekvieną prižiūrimą ar laikinai apgyvendintą vaiką skiriama 6 BSI dydžio išmoka per mėnesį, proporcingai apskaičiuojant vaiko laikinosios priežiūros ar laikino apgyvendinimo kalendorinių dienų skaičių.

*Kokių* *pozityvių rezultatų laukiama* – priėmus šį Lazdijų rajono savivaldybės tarybos sprendimą, bus nustatyti ir aiškiai apibrėžti konkretūs pagalbos pinigų dydžiai, atsižvelgiant į globojamų vaikų skaičių šeimoje.

*Lėšų poreikis teisės aktui įgyvendinti –* 2018 metais pagalbos pinigų paramai iš savivaldybės biudžeto buvo panaudota 30443 Eur, šią paramą gavo 33 asmenys, 2019 metais panaudota 34964 Eur, šią paramą gavo 30 asmenų, per 2020 metų 5 mėnesius panaudota 18901 Eur, šią paramą gavo 32 asmenys.

Priėmus šį sprendimo projektą pagalbos pinigai būtų mokami visiems Lazdijų rajono savivaldybės vaikams, kuriuos globoja ir kitose savivaldybėse gyvenantys globėjai. Šiuo metu Lazdijų rajone yra globojami 26 vaikai, 2 – vyresni nei 18 metų, kurie mokosi pagal bendrojo ugdymo programą, 5 vaikai išvykę į kitas savivaldybes, kuriems nėra mokami pagalbos pinigai. Preliminarus 2020 metais vidutinis gavėjų skaičius – 32.

Šiuo metu yra 14 vaikus globojančių šeimų, kurioms būtų mokama po 117 Eur per mėnesį, sumoje 1638 Eur.

8 šeimos globoja po du vaikus, joms būtų mokama po 195 Eur per mėnesį, sumoje 1560 Eur.

2 vyresniems nei 18 metų vaikams, kurie mokosi pagal bendrojo ugdymo programą, būtų mokama po 117 Eur per mėnesį, sumoje 234 Eur.

Iš viso per likusius 6 mokėjimo mėnesius planuojama panaudoti 20592 Eur.

Galimos neigiamos pasekmės – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė:

Lazdijų rajono savivaldybės administracijos Socialinės paramos ir sveikatos skyriaus vedėja Rima Šukienė.

Lazdijų rajono savivaldybės administracijos Socialinės paramos ir sveikatos skyriaus socialinių išmokų specialistė Gintarė Stučkienė.

Socialinės paramos ir sveikatos skyriaus vedėja Rima Šukienė